วิทยาลัยพยาบาลบรมราชชนนี สุราษฎร์ธานี

วิทยาลัยพยาบาลบรมราชชนนี สุราษฎร์ธานี เป็นวิทยาลัยในสังกัด คณะพยาบาลศาสตร์ สถาบันพระบรมราชชนก กระทรวงสาธารณสุข

** ประวัติ**
วิทยาลัยพยาบาลบรมราชชนนี สุราษฎร์ธานี เป็นสถาบันสังกัดสถาบันพระบรมราชชนก สำนักงานปลัดกระทรวง กระทรวงสาธารณสุข มีพัฒนาการเริ่มต้นมาจาก โรงเรียนผู้ช่วยพยาบาล      เพื่อแก้ปัญหาการขาดแคลนพยาบาลในพื้นที่ โดยใช้วิธีรับคนในพื้นที่เข้ามาเป็นนักศึกษาเมื่อสำเร็จการศึกษาแล้วให้กลับไปทำงานในพื้นที่เดิมเปิดดำเนินการตั้งแต่ พ.ศ. ๒๕๑๓ ในหลักสูตรผู้ช่วยพยาบาลและผดุงครรภ์ เวลาเรียน ๑ ปี ๖ เดือน โดยรับผู้ที่มีพื้นฐาน ม.๖ หรือ ม.ศ.๓ เดิม สำเร็จแล้วได้รับประกาศนียบัตรผู้ช่วยพยาบาลและผดุงครรภ์- พ.ศ. ๒๕๑๘ โอนไปสังกัดกองงานวิทยาลัยพยาบาล สำนักงานปลัดกระทรวง กระทรวงสาธารณสุข แต่การจัดการศึกษายังเป็นหลักสูตรผู้ช่วยพยาบาลและผดุงครรภ์* พ.ศ. ๒๕๒๓ เปลี่ยนชื่อเป็นวิทยาลัยพยาบาลสุราษฎร์ธานี เปลี่ยนหลักสูตรผู้ช่วยพยาบาลและ ผดุงครรภ์เป็นหลักสูตรประกาศนียบัตรพยาบาลและผดุงครรภ์ เวลาเรียน ๒ ปี โดยรับผู้ที่มีพื้นฐาน ม.๖ หรือ ม.ศ.๕ สำเร็จแล้วได้รับประกาศนียบัตรพยาบาลและผดุงครรภ์- พ.ศ. ๒๕๒๘ ได้รับอนุมัติให้จัดการศึกษาพยาบาล ระดับเทียบเท่าปริญญาตรีหลักสูตรประกาศนียบัตรพยาบาลศาสตร์และผดุงครรภ์ เวลาศึกษา ๔ ปี โดยรับผู้ที่มีพื้นฐาน ม.๖ หรือ ม.ศ.๕ สำเร็จแล้วได้รับประกาศนียบัตรพยาบาลและผดุงครรภ์ชั้น ๑ และหลักสูตรประกาศนียบัตรพยาบาล   และผดุงครรภ์ (เฉพาะกาล) เวลาศึกษา ๒ ปี โดยรับผู้ที่สำเร็จการศึกษาวิชาผดุงครรภ์และอนามัย ผู้ช่วยพยาบาลและผดุงครรภ์ที่มีประสบการณ์อย่างน้อย ๒ ปี เมื่อสำเร็จแล้วได้รับประกาศนียบัตรพยาบาลและผดุงครรภ์- พ.ศ. ๒๕๓๐ กองงานวิทยาลัยพยาบาล ได้ปรับเปลี่ยนหลักสูตรวิชาการพยาบาลและผดุงครรภ์ทุกหลักสูตรเป็นหลักสูตรที่เน้นชุมชนเพื่อคุณภาพชีวิต วิทยาลัยจึงใช้หลักสูตรเน้นชุมชนเพื่อคุณภาพชีวิต    และเปลี่ยนชื่อหลักสูตรดังนี้
** - หลักสูตรประกาศนียบัตรพยาบาลและผดุงครรภ์ เป็นหลักสูตรประกาศนียบัตรพยาบาลศาสตร์
** - หลักสูตรประกาศนียบัตรพยาบาลและผดุงครรภ์ และหลักสูตรประกาศนียบัตรพยาบาลและ  ผดุงครรภ์ (เฉพาะกาล) เป็นหลักสูตรประกาศนียบัตรพยาบาลศาสตร์ ระดับต้น- พ.ศ. ๒๕๓๗ กระทรวงสาธารณสุข ได้ปรับปรุงโครงสร้างโดยรวมกองงานวิทยาลัยพยาบาลและกองฝึกอบรมเข้าด้วยกัน และเปลี่ยนชื่อเป็นสถาบันพัฒนากำลังคนด้านสาธารณสุข พระบาทสมเด็จ       พระเจ้าอยู่หัวได้ทรงพระกรุณาโปรดเกล้าฯ พระราชทานชื่อวิทยาลัยพยาบาลว่า “วิทยาลัยพยาบาลบรมราชชนนี สุราษฎร์ธานี”- พ.ศ. ๒๕๓๘ พระบาทสมเด็จพระเจ้าอยู่หัว ทรงพระบรมราชานุญาตให้อัญเชิญพระนามาภิไธยของสมเด็จพระบรมราชชนก เปลี่ยนชื่อสถาบันพัฒนากำลังคนด้านสาธารณสุขเป็น “สถาบันพระบรมราชชนก”- พ.ศ. ๒๕๓๙ วิทยาลัยพยาบาลบรมราชชนนี สุราษฎร์ธานี ปิดรับนักศึกษาหลักสูตร พยาบาลศาสตร์ ระดับต้น (เฉพาะกาล)- พ.ศ. ๒๕๔๑ ได้เข้าร่วมเป็นสถาบันสมทบของมหาวิทยาลัยสงขลานครินทร์ ได้รับการอนุมัติปริญญาบัตรให้ผู้สำเร็จการศึกษาหลักสูตรประกาศนียบัตรพยาบาลศาสตร์ (หลักสูตร ๔ ปี) ที่สำเร็จการศึกษาตั้งแต่ปีการศึกษา ๒๕๔๑- พ.ศ. ๒๕๔๒ วิทยาลัยพยาบาลบรมราชชนนี สุราษฎร์ธานี เปิดรับนักศึกษาหลักสูตรประกาศนียบัตรพยาบาลศาสตร์ (ต่อเนื่อง ๒ ปี) และปิดรับสมัครนักศึกษาหลักสูตรประกาศนียบัตรพยาบาลศาสตร์ ระดับต้น- พ.ศ. ๒๕๔๔ ผู้สำเร็จการศึกษาหลักสูตรประกาศนียบัตรพยาบาลศาสตร์ (ต่อเนื่อง ๒ ปี) ได้รับอนุมัติปริญญาบัตรของมหาวิทยาลัยสงขลานครินทร์ (ปัจุบันยกเลิกแล้ว)- พ.ศ. ๒๕๔๙ วิทยาลัยพยาบาลบรมราชชนนี สุราษฎร์ธานี ปิดรับนักศึกษาหลักสูตรพยาบาลศาสตรบัณฑิต(ต่อเนื่อง ๒ ปี)- ปัจจุบัน (ปีการศึกษา ๒๕๖๐) วิทยาลัยเปิดสอน ๑ หลักสูตร คือ หลักสูตรพยาบาลศาสตรบัณฑิต

**หลักสูตร**
หลักสูตรพยาบาลศาสตรบัณฑิต - สาขาพยาบาลศาสตร์

**อ้างอิง**
หมวดหมู่:วิทยาลัยพยาบาลบรมราชชนนี